Ussan ttɛeddin, ddurt ttawint-d tiyaḍ, liḥala teqqim akken. Aselmed iteddu s ttawil, inelmaden imeqranen n uɣerbaz alemmas ttbinin-d am wakken ceɣlen kan d leqraya-nsen d uɛqilen, ttheyyin ikayaden-nsen. ṭṭaffaren diɣ ayen iḍerrun deg tmurt, waleɣ ur qeblen ara tikerkas-nni tiqburin, yerna bɣan ad walin acu n tama i deg lliɣ, bɣan ad walin tikti inu ɣef ṭṭrad-agi, ilaq ad ḥadreɣ iman-iw I wakken ur ten-xedɛeɣ ara d aya.